ΓΡΑΠΤΗ ΕΡΩΤΗΣΗ E-1966/99

υποβολή: Gerhard Hager (NI) προς την Επιτροπή

(5 Νοεμβρίου 1999)

Θέμα: Ευρωπαϊκό Πρόγραμμα «Natura 2000» Επίπτωση σε ιδιωτικά ιδιοκτησιακά καθεστώτα

Το Ομόσπονδο Κράτος της Κάτω Αυστρίας έχει εγγράψει το 31,63 % της επιφάνειας της γης για το Ευρωπαϊκό Πρόγραμμα «Natura 2000». Το «Natura 2000»ποχρεώνει τα κράτη μέλη στην τήρηση της οδηγίας περί προστασίας των πτηνών καθώς και στην τήρηση των οικοτόπων πανίδας και χλωρίδας στις εν λόγω περιοχές. Κατά την εκπόνηση των σχετικών καταλόγων περιοχών, οι περισσότεροι έγγειοι ιδιοκτήτες ούτε ρωτήθηκαν ούτε ενημερώθηκαν, παρά το γεγονός ότι αυτό έχει ιδιαίτερα μεγάλες επιπτώσεις σε ό,τι αφορά τους περιορισμούς ιδιοκτησίας και χρήσεως.

Με ευκαιρία τα ανωτέρω θα ήθελα να θέσω τις κάτωθι ερωτήσεις στην Επιτροπή:

1. Ποιαπηρεσία είναι στην ΕΕ αρμόδια για την εκτέλεση του εν λόγω προγράμματος;

2. Ποιες περιοχές στα αυστριακά ομόσπονδα κράτη γενικότερα, και ειδικότερα στην Κάτω Αυστρία, έχουν ανακοινωθεί και εγγραφεί για το πρόγραμμα «Natura 2000»;

3. Ποιες επιπτώσεις προκύπτουν από το εν λόγω πρόγραμμα για τους έγγειους ιδιοκτήτες; Μπορεί να δώσει η Επιτροπή αναλυτικά στοιχεία σχετικά;

4. Ποιες νομικές δυνατότητες έχουν οι έγγειοι ιδιοκτήτες στις περιοχές που έχουν εγγραφεί για το «Natura 2000» να μη συμμετάσχουν στο εν λόγω πρόγραμμα;

5. Μπορεί η αρχή που εγγράφει μια περιοχή να την αποσύρει από το Πρόγραμμα «Natura 2000» εφόσον την έχει ήδη εγγράψει;

6. Ποιες επιπτώσεις προκύπτουν στην εν λόγω περίπτωση για τους έγγειους ιδιοκτήτες;

7. Είναι ο τρόπος διαδικασίας του Ομόσπονδου Κράτους της Κάτω Αυστρίας συμβατός με το ισχύον κοινοτικό δίκαιο, δηλαδή να εγγράψει ορισμένες περιοχές χωρίς την προηγούμενη έγκριση των έγγειων ιδιοκτητών για το Πρόγραμμα «Natura 2000»;

8. Εάν όχι, τί προτίθεται να πράξει η Επιτροπή κατά αυτής της παράνομης μεθόδευσης; Σε ποιο βαθμό είναι δεσμευμένοι από αυτήν την παράνομη σύμφωνα με το κοινοτικό δίκαιο πράξη του Ομόσπονδου Κράτους της Κάτω Αυστρίας οι ενεχόμενοι έγγειοι ιδιοκτήτες για την τήρηση των διατάξεων που περιέχονται στην ανωτέρω οδηγία και που περιορίζουν την ιδιοκτησία;

9. Εάν ναι, θεωρεί η Επιτροπή, ότι ο εν λόγω τρόπος μεθόδευσης εμφανίζεται προβληματικός, το λιγότερο με βάση την ΕΣΔΑ (περιορισμός της ιδιοκτησίας, ανεξαρτησία των αρχών που επεμβαίνουν σε ιδιωτικά ιδιοκτησιακά καθεστώτα);

Απάντηση της κας Wallstrm εξ ονόματος της Επιτροπής

(7 Δεκεμβρίου 1999)

Στην Επιτροπή, η Γενική Διεύθυνση Περιβάλλοντος επιβλέπει την εφαρμογή του δικτύου Natura 2000.

Το ευρωπαϊκό οικολογικό δίκτυο των ειδικών ζωνών διατήρησης, Natura 2000, περιλαμβάνει τις περιοχές που χαρακτηρίζονται δυνάμει δύο περιβαλλοντικών οδηγιών. Τα κράτη μέλη ορίζουν ζώνες ειδικής προστασίας δυνάμει της οδηγίας 79/409/EOK της 2 Ιανουαρίου 1979 περί της διατηρήσεως των αγρίων πτηνών(1)και τις κοινοποιούν στην Επιτροπή. Δυνάμει της οδηγίας 92/43/EOK της 21ης Μαΐου 1992 για τη διατήρηση των φυσικών οικοτόπων καθώς και της άγριας πανίδας και χλωρίδας(2), τα κράτη μέλη προτείνουν περιοχές κοινοτικού ενδιαφέροντος τις οποίες χαρακτηρίζουν αργότερα.

Ο προσδιορισμός και η επιλογή των περιοχών καθώς και ο καθορισμός των ορίων τους προκειμένου να περιληφθούν στο Natura 2000 αποτελεί επιστημονική αποκλειστικά εργασία. Οι μεμονωμένοι γαιοκτήμονες, επομένως, δεν έχουν κανέναν ρόλο σε αυτή την εργασία. Όλα τα δεδομένα όσον αφορά τις περιοχές που προσδιορίστηκαν από την Αυστρία κοινοποιήθηκαν επισήμως στην Επιτροπή από τις αυστριακές αρχές βάσει των σχετικών κριτηρίων. Οι οδηγίες δεν προβλέπουν μηχανισμό για την απόσυρση περιοχών που έχουν ορισθεί από τα κράτη μέλη. Εντούτοις, σε περίπτωση πουπάρχουν αντιρρήσεις βασιζόμενες σε επιστημονικά δεδομένα, το ενδιαφερόμενο κράτος μέλος οφείλει να τις γνωστοποιεί στην Επιτροπή.

Στην Αυστρία, έχουν χαρακτηρισθεί επισήμως ως ζώνες ειδικής προστασίας εβδομήντα τρεις περιοχές από τις οποίες δεκαεννέα είναι στην Κάτω Αυστρία και έχουν προταθεί επισήμως ως ειδικές ζώνες διατηρήσεως 113 περιοχές, από τις οποίες δεκαεννέα είναι στην Κάτω Αυστρία. Για περισσότερες λεπτομέρειες σχετικά με κάθε περιοχή, το Αξιότιμο Μέλος καλείται να απευθυνθεί στις αυστριακές αρχές.

Όσον αφορά τα αναλυτικά στοιχεία σχετικά με τις συνέπειες για τους γαιοκτήμονες, αξίζει να σημειωθεί ότι οι οδηγίες είναι δεσμευτικές ως προς το αποτέλεσμα που πρέπει να επιτευχθεί, αλλά αφήνουν στις εθνικές αρχές την επιλογή της μορφής και των μεθόδων. Το δίκτυο Natura 2000 είναι βασισμένο στην αρχή της επικουρικότητας. Τα κράτη μέλη οφείλουν να καθορίζουν τον τρόπο με τον οποίο θα διατηρηθούν καλύτερα οι περιοχές που χαρακτηρίζονται ως κοινοτικής σημασόας. Οι οδηγίες δεν προβλέπουν διαβουλεύσεις με τους γαιοκτήμονες και εναπόκειται στις αυστριακές αρχές να αποφασίζουν για το θέμα αυτό. Αυτές αποφασίζουν κατά πόσο θα προβούν σε διαβουλεύσεις, λαμβάνονταςπόψη τις συνέπειές τους, συμπεριλαμβανομένης της τήρησης των διεθνών συνθηκών.

Η ένταξη των περιοχών στο Natura 2000 δεν έχει ως σκοπό να παρεμποδίσει τις ανθρώπινες δραστηριότητες. Το ζητούμενο είναι να εξασφαλιστεί ότι οι ανθρώπινες δραστηριότητες είναι βιώσιμες και μη καταστρεπτικές για τη διατήρηση. Σχέδια διαχείρισης στα οποία συμμετέχουν οι ιδιοκτήτες και οι χρήστες μπορούν να είναι πολύτιμο εργαλείο για την επίτευξη αυτού του στόχου.

(1) ΕΕ L 103 της 25.4.1979.

(2) ΕΕ L 206 της 22.7.1992.